GiliGold/VAD_KnessetCorpus huggingface dataset:
שי חרמש: הגיע הזמן שנצליח כאן בוועדת הכספים לפצח ולפענח את התעלולים של האוצר בהגשת תקציב כי מראש היה ברור ששוכב כאן כסף ואי אפשר לנצל אותו ועכשיו באים ואומרים לי באוצר שיעבירו חמישים מיליון שקלים ממטה יהודה וחבל בנימין לירוחם ולדימונה.
משה גפני: אמרת את זה כבר פעם.
שי חרמש: אני רוצה להגיד שוב כדי שזה גם ייכנס לראש.
שי חרמש: אין לכם שום פטנט על זה כי גם הממשלות הקודמות עשו את זה.
ציון פיניאן: אל תגיד "לכם" אלא תגיד שלא היה לנו ולא יהיה לנו.
שי חרמש: לא יהיה לכם.
משה גפני: בפרוטוקול רשום ששי חרמש אמר את זה שלוש פעמים.
משה גפני: תודה רבה אדוני ממשרד הפנים.
שי חרמש: עדיין אפשר אולי להעביר את התקנה של שדרות?
שי חרמש: היות שהדיון הזה כאן יהיה קרב אש וייקח זמן, האם אפשר לבקש להעביר בשבוע הבא את התקנה לגבי 13 מיליון שקלים לשדרות בנפרד?
משה גפני: אתה רואה, אתם בלבלתם אותי.
משה גפני: מוטי מלכה הזה הוציא אותי מדעתי.
משה גפני: יונתן, אני מבקש.
סימן טוב: אנחנו ננסה למצוא פתרון לכך.
משה גפני: תפרידו את זה.
משה גפני: תעבירו את עוטף עזה, את שדרות, בפנייה נפרדת.
משה גפני: הרי אנחנו מתואמים גם בעניין של הפנייה הזאת.
משה גפני: אני מבקש שתביאו את זה.
משה גפני: אני לא יכול לסרב למה שאומר שי חרמש, כי הוא הרי דואג לשדרות יותר ממני.
מגלי והבה: רק שי חרמש?
מגלי והבה: אני לא?
משה גפני: לא אתה ולא אני.
משה גפני: רק שי חרמש.
משה גפני: אנחנו שנינו בדרגת משנה.
שי חרמש: כבר נותנים לי קרדיט פעם אחת, אז כולם מתחלקים אתי.
משה גפני: תפרידו את זה ותביאו את הפנייה כדי שאני אוכל להביא אותה בישיבה הבאה.
משה גפני: פנייה מספר 254 ו-255 הפניות האלה, גם הן לגבי רשויות מקומיות ואני מבקש שתסבירו אותן כי עליהן אנחנו מצביעים.
סימן טוב: הפנייה התקציבית נועדה לתקצב תוספת של 58 מיליון שקלים עבור מענקים ביטחוניים לרשויות ביו"ש והתיישבות צעירה בגולן.
מגלי והבה: זה לא משרד הביטחון?
סימן טוב: זה תמיכה ברשויות מקומיות.
שי חרמש: סתם שאלה מקצועית.
שי חרמש: האם אלה מרכיבי ביטחון ורב"שים או האם זה סיוע למועצות אזוריות שמגיע להן בדין וזה בעזרת השם?
שי חרמש: אגב, אין לי בעיה.
סימן טוב: זה סיוע לרשויות ביהודה ושומרון.
שי חרמש: אלה עוד מענקי איזון?
משה גפני: גם לוד נמצאת כאן.
סימן טוב: יש כאן גם שינויים פנימיים שכוללים תמיכה בלוד.
משה גפני: מה התמיכה בלוד?
סימן טוב: לעזור לעיריית לוד לקדם מנועי צמיחה.
סימן טוב: בהמשך להחלטת הממשלה.
סימן טוב: הרי הממשלה קיבלה החלטה לתמיכה והעצמת לוד וזה חלק מהחלטת הממשלה.
שי חרמש: גפני, בכל זאת אני רוצה לשאול ואני באמת לא נגד ואני אצביע בעד, אבל אני רוצה להבין דבר אחד.
שי חרמש: זה בעזרת השם?
שי חרמש: אני רוצה הסבר.
שי חרמש: מעבירים כסף למועצות אזוריות.
משה גפני: הכול בעזרת השם.
משה גפני: משהו לא בעזרת השם?
שי חרמש: לא בסיעתא דשמעיא.
שי חרמש: גפני, יש מאה שיטות להזרים כספים לרשויות מעבר לקו הירוק.
שי חרמש: באים ואומרים לי כרגע ביטחוני ואני מרים ידיים כי עם ביטחוני אני לא מתווכח.
שי חרמש: אני שואל האם זה ביטחוני, האם זה ג'יפ, דלק, פרוז'קטור, רב"ש, כיתות כוננות, ערכות זיהוי.
משה גפני: לדעתי כן.
שי חרמש: או שזה כסף חופשי.
מגלי והבה: אבל זה משרד הביטחון.
משה גפני: לא, זה לא משרד הביטחון.
משה גפני: זה עזרה לרשויות.
שי חרמש: משרד הפנים.
שי חרמש: אני לא נגד אבל אני רוצה לדעת על מה אני מצביע.
סימן טוב: למיטב הבנתי זה הולך לצמיחה ברשויות ביהודה ושומרון בעקבות הוצאות נוספות שיש להן.
שי חרמש: בקיצור, זה כסף חופשי לראש הרשות.
משה גפני: אני לא חושב שזה נכון, אבל לא משנה.
משה גפני: ה צ ב ע ה נגד – 1 נמנע - 1 פניות מספר 254 ו-255 – אושרו
שי חרמש: אני נמנע.
ציון פיניאן: אבל אמרת שאתה בעד.
שי חרמש: אני באמצע.
מגלי והבה: אם היו אומרים את זה ישיר – כן, אבל אם בדרך עקיפה – לא.
שי חרמש: זה בכאילו.
ציון פיניאן: היית ראש רשות ואתה יודע בדיוק מה קורה.
משה גפני: פנייה מספר 145 – משרד התעשייה
דוד שטיינמץ: בהתאם להחלטת הממשלה להגדיל את מספר העובדים של בני מיעוטים ואתיופים, מדובר כאן בתוספת משרות לבני המיעוטים ולאתיופים.
משה גפני: יש עובדים חרדים במשרד התעשייה?
דוד שטיינמץ: יש.
משה גפני: מאיפה אתה יודע שיש?
שי חרמש: אמרת שאתה לא מעלה עניינים חרדים בדיונים.
משה גפני: אבל את זה אני מעלה.
משה גפני: אני לא יכול בלי זה.
משה גפני: זה כדי שיהיה לכם מעניין.
דוד שטיינמץ: אני מכיר כמה.
משה גפני: מאיפה אתה יודע שהם חרדים?
משה גפני: משרד המשפטים אומר שאין הגדרה של חרדי.
משה גפני: ה צ ב ע ה פנייה מספר 145 – אושרה פה אחד פניות מספר 202 ו-203 – מתאם הפעולות בשטחים
יאיר אידר: הפנייה נועדה לתגבר את תקציב תיאום הפעולות בשטחים בסך של 10.5 מיליון שקלים עבור התאמת תקציב השכר לביצוע.
משה גפני: ה צ ב ע ה פניות מספר 202 ו-203 – אושרו פה אחד פניות מספר 221 ו-222 – משרד התיירות
קרן שפר: הפנייה נועדה להעביר את יתרת העודפים המחויבים משנת 2010 בשיעור של עשרים אחוזים מהסעיף הרגיל לסעיף הפיתוח.
קרן שפר: אנחנו עשינו שינוי מבני בתקציב המשרד והעברנו את כל הנושא של ההשקעות לסעיף פיתוח ומעבירים את המזומנים לשם.
משה גפני: ה צ ב ע ה פניות מספר 221 ו-222 – אושרו פה אחד פנייה מספר 224 – השתתפות המדינה במימון שירותי פינוי רפואי
רועי קונפינו: המטרה היא להעביר כסף לארגון זק"א עבור פינוי נפגעים במבצע עופרת יצוקה.
שי חרמש: זה החזר כספים.
ציון פיניאן: זה חוב שקיים.
רועי קונפינו: זה כסף שעוד לא הועבר אליהם.
אמנון כהן: הם בזבזו פי שלוש.
משה גפני: אנחנו בגלות.
משה גפני: ה צ ב ע ה פנייה מספר 224 – אושרה פה אחד
שי חרמש: עוד לא שמעתי שבגלות נותנים לגולים תיקים ומיניסטריונים בממשלה.
משה גפני: לא הכול גלות.
משה גפני: זה חלק-חלק.
שי חרמש: גלות וירטואלית?
משה גפני: אמנון, אתה יכול לשבת עם שי חרמש ולדבר אתו?
משה גפני: פנייה מספר 230 –
רועי קונפינו: הפנייה נועדה להגדיל את תקציב ההרשאה להתחייב של מינהלת תנופה כדי לאפשר פינוי של קרווילות לטובת מבנים קבועים.
משה גפני: מה עושים עם הקרווילות?
שי חרמש: רגע, יש כאן דבר מוזר.
שי חרמש: זה לא מה שכתוב כאן.
שי חרמש: אתה רוצה להגיד שאתם לוקחים עכשיו כסף להעביר קרווילות?
רועי קונפינו: לא, לא לוקחים כסף.
רועי קונפינו: מגדילים את ההרשאה להתחייב.
שי חרמש: לוקחים מבנים יבילים ושמים אותם על מגרשי הקבע?
רועי קונפינו: לא.
רועי קונפינו: המבנים היבילים יפונו ומשתמשים בהם לצרכים אחרים.
רועי קונפינו: הכסף הוא לצורך פינוי המבנים היבילים והכשרת מבני הקבע.
שי חרמש: לא חלילה העברת מבנים יבילים למגרשי קבע.
שי חרמש: נבהלתי, כי היו גם רעיונות כאלה.
רועי קונפינו: אנשים בונים שם.,
שי חרמש: אני יודע שבונים.
משה גפני: ה צ ב ע ה פנייה מספר 230 – אושרה פה אחד פנייה מספר 239 –
מעיין נשר: הפנייה נועדה לשינויים פנימיים, לתקצב ארבעה מיליון שקלים עבור פתיחת חברת השוק הסיטונאי בהתאם להחלטת הממשלה.
אמנון כהן: איפה יהיה השיק הסיטונאי?
שי חרמש: בצריפין.
אמנון כהן: הוא כבר עומד.
שי חרמש: מקימים את החברה כדי לנהל את זה.
שי חרמש: אתה צריך חברה שתנהל את זה.
מעיין נשר: זה בהתאם להחלטת הממשלה.
מעיין נשר: החלטת הממשלה קבעה שמשרד החקלאות, תוקם חברה ממשלתית שתמצא את החלופות להסדרת השוק הסיטונאי.
מעיין נשר: אנחנו עוד לא יודעים איפה ואיך הוא ייראה.
מעיין נשר: כל מה שהחברה עושה כרגע, היא בודקת את החלופות.
מעיין נשר: זה פרויקט שהוא הרבה יותר יקר מהסכום שמצוין כאן.
משה גפני: את חדשה במשרד?
מעיין נשר: שלושה חודשים.
משה גפני: ה צ ב ע ה פנייה מספר 239 – אושרה פה אחד פנייה מספר 247 – המשרד להגנת הסביבה
שירלי ברנע שריקי: הפנייה מיועדת לתקצב 350 מיליון שקלים לקבוצת רשויות ראשונות שנכנסות לתהליך של הפרדת פסולת במקור.
מגלי והבה: כמה רשויות?
שירלי ברנע שריקי: בערך שלושים רשויות.
משה גפני: מדובר על סכום גדול מאוד.
שירלי ברנע שריקי: זה סכום שיתפרס מבחינת ביצוע על פני שנתיים-שלוש.
שי חרמש: זה כולל הצטיידות.
שי חרמש: מי יממן את כל הפינויים האלה?
שירלי ברנע שריקי: המשרד מממן.
שי חרמש: רגע, הרשות, בגלל ההפרדה הזאת, במקום להוביל את זה במרוכז לאתר הטמנה, היא צריכה להתחיל לפצל את זה וזה אומר עלויות נוספות.
שי חרמש: מי מממן את העלויות האלה?
שירלי ברנע שריקי: הכול במסגרת התמיכות שלנו.
אמנון כהן: זה מתוקצב.
אמנון כהן: הרשות מתוקצבת.
שירלי ברנע שריקי: ודאי.
אמנון כהן: הרשות שנכנסת להסדר בנושא ההפרדה, מתוקצבת.
משה גפני: ירושלים נמצאת ברשימה?
שירלי ברנע שריקי: אני יכולה לברר את הנקודה הזאת?
משה גפני: אני שואל על עיר הבירה, אם מפרידים שם.
משה גפני: לא צריך שבירושלים תהיה הגנת סביבה?
משה גפני: לא שאלתי על בני ברק שלא מעניינת אותי.
משה גפני: אותי מעניינת עיר הבירה.
שי חרמש: אני מציע שעיר הבירה תלמד לעזוב קודם את כל הזבל במרוכז, לפני שהיא מפרידה אותו.
שי חרמש: העיר מלוכלכת.
משה גפני: להביא גם תזמורת או שאפשר להשתולל גם בלי זה?
משה גפני: מדובר על סכום גדול מאוד, על תוכנית גרנדיוזית מאוד משמעותית שאני מאוד תומך בה.
משה גפני: אני לא יודע מהיכן מגיע הכסף וצריך לקיים דיון על העניין הזה.
משה גפני: מצאתי הזדמנות שלא מפריעים לי ולכן אני שואל אותך.
משה גפני: אני שואל מאיפה הכסף, אבל יותר חשוב לי לדעת, ואני חושב שנצטרך לקיים על זה דיון, מה הם סדרי העדיפויות.
משה גפני: אני רוצה לשמוע כמובן את המשרד שלכם, המשרד להגנת הסביבה, ואני רוצה לשמוע את משרד האוצר.
משה גפני: השאלה הראשונה היא מהיכן הכסף.
שירלי ברנע שריקי: הכסף בעצם מגיע מכספי היטל ההטמנה.
שירלי ברנע שריקי: זה על חשבון הכנסות שאנחנו צפויים לקבל בשנתיים-שלוש הקרובות.
שי חרמש: זאת הוצאה מותנית בהכנסה?
שירלי ברנע שריקי: נכון.
שירלי ברנע שריקי: התקציב כרגע מתוקצב בהרשאה להתחייב.
משה גפני: היטל ההטמנה במקורו, כשהוא נעשה, הוא נעשה על מנת להעביר את זה לנושאים הללו.
משה גפני: ההגדרה היא לא רק על הנושא הזה.
משה גפני: איך נקבעו הרשויות אליהן מעבירים את הכסף?
משה גפני: היו לכם דיונים?
משה גפני: החלטתם לבד?
מגלי והבה: אולי אפשר לקבל את הרשימה.
שירלי ברנע שריקי: אפשר לקבל את הרשימה.
שירלי ברנע שריקי: דרך אגב, ירושלים בפנים.
שירלי ברנע שריקי: ירושלים בקבוצה הראשונה של הרשויות.
אמנון כהן: זה וולנטארי?
אמנון כהן: ראש העיר צריך להסכים או לא להסכים, או שאתם כופים את זה עליו?
אמנון כהן: איך זה הולך?
שירלי ברנע שריקי: אנחנו מפרסמים קול קורא ויש אמות מידה שנקבעות מראש.
שירלי ברנע שריקי: מפרסמים את זה לכלל הרשויות המקומיות ומקבלים את הבקשות, בוחנים אותן על פי הקריטריונים, ומנקדים.
משה גפני: כלומר, איך למשל ירושלים בפנים?
משה גפני: סתם אני לוקח את ירושלים כדוגמה כי היא עיר הבירה.
משה גפני: רמת גן בפנים?
משה גפני: תל אביב בפנים?
משה גפני: מה הקריטריונים ומי בנה אותם?
שירלי ברנע שריקי: מי שבנה אותם, זה המשרד.
מגלי והבה: הרשויות פונות ויש חברות שעובדות עם הרשויות, אבל אין לנו את הרשימה.
שירלי ברנע שריקי: אני יכולה להמציא לכם את הרשימה.
משה גפני: מתי יום הגנת הסביבה?
אמנון כהן: ב-21 לחודש.
אמנון כהן: יום שלישי.
משה גפני: אני תומך בפנייה ואני חושב שזה בסדר, אבל יש לי כמה שאלות שאני אבקש ביום הגנת הסביבה שיתקיים בשבוע הבא שתבואו עם רשימת הרשויות.
משה גפני: אם את יכולה להעביר אותה קודם, היה עוד יותר טוב.
שירלי ברנע שריקי: אני אעביר אותה עוד היום.
משה גפני: אנחנו נאשר את זה בשבוע הבא לאחר שנקבל תשובות על כל השאלות.
משה גפני: השאלות המרכזיות הן ראשית הרשימה שכל החברים רוצים לדעת.
משה גפני: באמת, מדובר על פרויקט ענק מבחינת התפקוד ואני משבח את השר להגנת הסביבה שבאמת מפעיל את זה.
משה גפני: המשרד להגנת הסביבה הופך להיות משרד גדול כתוצאה מהעברת הכסף.
משה גפני: אגב, אני הייתי שותף לחקיקה הזאת.
משה גפני: אנחנו רוצים לדעת קריטריונים.
משה גפני: אני רוצה לדעת ואני לא יכול לדבר בשם החברים.
אמנון כהן: כולנו רוצים לדעת.
משה גפני: אם כך, כולנו.
משה גפני: אנחנו רוצים לדעת מה הם הקריטריונים ואיך נקבע מי כן ומי לא ברשימה.
משה גפני: הרי יש שלושים רשויות וזה אומר ש-220 לא בפנים.
משה גפני: אנחנו רוצים לדעת כמה רשויות ערביות מתוך הרשימה הזאת, כמה רשויות בצפון, בדרום, במרכז.
משה גפני: זה חשוב כי זה נכנס למסלול מאוד רציני.
אמנון כהן: הסכום של 350 מיליון, מדובר על 31 רשויות כפי שאמרת, אבל במידה שעוד רשויות ירצו להיכנס לפרויקט הזה – ונגיד תיאורטית שכל הרשויות ירצו להיכנס אליו- האם יהיה לכם כסף בקרן אתו תוכלו לממן את זה?
שירלי ברנע שריקי: אנחנו נפרסם עוד קולות קוראים.
שירלי ברנע שריקי: זה בעצם רק השלב הראשון.
אמנון כהן: אני שואל אם רוב הרשויות ירצו להיכנס, האם יהיה לכם את התקציב לכך?
שירלי ברנע שריקי: אנחנו בוחנים כי אנחנו גם שומרים חלק מהתקציב כי צריך גם פתרונות קצה כדי שהפסולת תגיע.
אמנון כהן: לא יהיה מצב ש-31 זכו – ואני עוד לא יודע מה הפרמטרים - ואז פתאום ירצו עוד ארבע רשויות להיכנס ואת תאמרי שאין לך כסף ושיחכו עוד עשר שנים.
שי חרמש: אמנון, זה כל כך מורכב וכל כך מסובך.
שי חרמש: תן לראות איך זה מתחיל לעבוד.
שירלי ברנע שריקי: הפרויקט הזה הוא בעצם השלב הראשון והוא באמת לאותן רשויות שכרגע יותר מוכנות מכל הרשויות האחרות לבצע את הפרויקט הזה.
שירלי ברנע שריקי: בכל זאת צריך איזושהי תשתית מוכנות מסוימת ואיזושהי תשתית כדי להתחיל את הפרויקט כבר עכשיו.
שירלי ברנע שריקי: להערכתנו להכניס את כל הרשויות, זה ייקח עוד לפחות כמה שנים טובות.
שירלי ברנע שריקי: כמובן שצריך גם למצוא פתרונות קצה.
שירלי ברנע שריקי: אנחנו לא יכולים להכניס את כולן בשלב ראשון כי אין לנו פתרונות קצה להכניס את כל הרשויות המקומיות.
שירלי ברנע שריקי: אני מבקשת בכל זאת, אם אפשר.
שירלי ברנע שריקי: אני מבינה שאתה לא מעוניין לאשר כרגע את ההעברה.
משה גפני: אני מעוניין לאשר אבל נאשר את זה בעזרת השם בשבוע הבא אחרי שנקבל את כל התשובות.
שירלי ברנע שריקי: אני אעביר כבר היום את הרשימה ואת הקריטריונים.
משה גפני: את הרשימה ואת הקריטריונים.
משה גפני: גם תשובה לשאלת חבר הכנסת כהן, מה הולך לקרות בהמשך.
שירלי ברנע שריקי: עניתי.
שירלי ברנע שריקי: אמרתי שקבוצת הרשויות האלה שכרגע אושרו לקבל את התקציב, הן אותן רשויות שהן מוכנות מבחינת התשתית.
אמנון כהן: אם יהיו עוד עשר רשויות שירצו להיכנס והן מוכנות, יהיה לכם את הכסף?
אמנון כהן: עוד עשרים רשויות ירצו להיכנס.
אמנון כהן: יהיה לכם את הכסף?
שירלי ברנע שריקי: כן.
משה גפני: אנחנו רוצים לדעת כמה כסף יש.
שירלי ברנע שריקי: זה הסכום.
משה גפני: אם יש לכם סכום בלתי נדלה, אנחנו רוצים את זה לניצולי השואה.
משה גפני: תגידי כמה כסף יש.
שירלי ברנע שריקי: מה שאמרתי זה שאנחנו שומרים חלק מהכסף.
שירלי ברנע שריקי: יהיה מיליארד וחצי שקלים לחמש השנים הקרובות ואנחנו שומרים חלק מהתקציב גם להקמת המתקנים שיטפלו בפסולת.
משה גפני: אני רוצה את כל הפרטים האלה.
משה גפני: בשבוע הבא, ביום הגנת הסביבה, נקיים את הדיון הזה אחרי שנקבל את כל התשובות שלך ואני מקווה שבעזרת השם הוועדה תאשר את זה.
משה גפני: פניות מספר 214, 215 ו-220 – רשות האוכלוסין, משרד הפנים אין רפרנט.
משה גפני: פנייה מספר 248 – עוטף עזה
צחי דוד: הפנייה נועדה לתקצב 56 מיליון שקלים בהוצאה נטו למימון התחייבויות במיגון עוטף עזה.
צחי דוד: כמו שאתם יודעים היו שם שלושה שלבים – שלב א', שלב ב' והשנה הרחבנו את שלב ב' – ועוד 125 מיליון שקלים, שזה מזומן למימון התחייבויות.
שי חרמש: אלה ארבעת הישובים האחרונים.
משה גפני: שי, זה בסדר?
צחי דוד: זאת הוצאה נטו.
צחי דוד: בנוסף, הפנייה נועדה לתקצב הרשאה להתחייב בסך 45 מיליון שקלים למימון הסיכום התקציבי של המשרד בתחומי הפיתוח השונים שזה שיקום שכונות, מוסדות ציבור, שכונות ותיקות.
צחי דוד: זה סיכום תקציבי שהוא רלוונטי לכל תחום הפיתוח שיש במשרד.
צחי דוד: יש 24 מיליון שקלים לשיקום שכונות, עשרה מיליון שקלים למוסדות ציבור, למוסדות ציבור המשכי – לא תקן – עוד שבעה מיליון שקלים.
שי חרמש: מה זה מוסדות ציבור?
שי חרמש: זה תקן ברודט?
צחי דוד: עשרה מיליון שקלים זה תקן ברודט, מוסדות ציבור בשכונות חדשות ועוד שבעה מיליון שקלים מוסדות ציבור במה שנקרא בנייה ותיקה ומוסדות ציבור המשכיים.
משה גפני: אם תהיה כאן אחרי הישיבה, אני רוצה לשאול אותך משהו.
משה גפני: אם לא תהיה, בהזדמנות אחרת.
משה גפני: ה צ ב ע ה פנייה מספר 248 – אושרה פה אחד פניות מספר 214, 215 ו-220 –
עמית סדן: הפנייה נועדה לתקצב סך של 7,228 אלפי שקלים לרשות האוכלוסין, הגירה ומעברי הגבול עבור הנושאים הבאים: 6,228 מיליון שקלים מתקציב המשטרה לתקציב רשות האוכלוסין וההגירה לטובת פיתוח מערכת ראות.
עמית סדן: זה בעצם חלק מהמעבר של מעברי הגבול לרשות האוכלוסין.
שי חרמש: זאת המערכת של טביעת אצבעות?
עמית סדן: זאת מערכת שמתכללת את כל נושא הכניסה והיציאה מישראל, הן במעברים הבין לאומיים והן במעברים מול הרשות הפלשתינית.
עמית סדן: בעצם זה פיתוח של המערכת הזאת שהיה עד עכשיו במשטרה והאחריות על הפיתוח עברה לרשות ההגירה.
עמית סדן: סך של מיליון שקלים במזומן ו-3.5 מיליון שקלים בהרשאה להתחייב עבור רכישת שירותי ייעוץ למחשוב.
עמית סדן: תקצוב של שלושה תקני שיא כוח אדם בהתאם לסיכום בין המשרדים ושינויים פנימיים בבקשת הרשות.
משה גפני: הסברת מה אלה שלושה תקני כוח אדם?
עמית סדן: תקני כוח אדם, לא.
משה גפני: אני רוצה לדעת אם אלה חרדים.
עמית סדן: לא, אלה לא חרדים ואני אסביר בדיוק מה זה.
משה גפני: אתם נגד חרדים?
עמית סדן: לא נגד חרדים.
משה גפני: למה אתם לא נגד?
עמית סדן: שלושת התקנים האלה, הם בעצם תקנים שעברו מרשות המסים, שם היו קלדניות של שע"מ ושם היה סיפור משפטי, כאשר הן נקלטו כעובדות מדינה.
עמית סדן: אז היה סיכום בין כמה משרדים אליהם הן עברו ואחד המשרדים שקלט את העובדות האלה, זאת רשות ההגירה ועבור זה הרשות מקבלת שלושה תקנים כדי להעסיק אותן.
משה גפני: מאיפה אתה יודע שהם לא חרדים?
משה גפני: אולי הם חרדים.
עמית סדן: יכול להיות שהם חרדים.
עמית סדן: זה לא צבוע לטובת חרדים.
עמית סדן: יכול להיות שהן חרדיות.
עמית סדן: מדובר בשלוש נשים.
עמית סדן: אנחנו לא עושים הפרדה.
משה גפני: אתם צודקים.
משה גפני: לא מקבלים וזהו.
משה גפני: ה צ ב ע ה פניות מספר 214, 215 ו-220 – אושרו פה אחד יש רפרנטים שמחכים דחוף לנושא של הודעות?
משה גפני: יש משהו דחוף?
משה גפני: אני מתכוון לעודפים.
עדי חכמון: אנחנו ממתינים כבר שעה.
יצחק וקנין: הרפרנטית לחקלאות הלכה?
עדי חכמון: היא תחזור.
משה גפני: אני מקל עליכם בזה שאני מתנגד לעודפים, כי אחרת ממתינים 21 ימים.
משה גפני: הודעה מספר 23010 – משרד הרווחה
רבקה לויפר: עודפים מחויבים של משרד הרווחה.
משה גפני: אגב, אני רציתי לסיים את הישיבה, אבל בגלל שהמתנתם הרבה זמן, אני לא מסיים אותה, אבל אני מבקש לעבור על הכול מהר.
משה גפני: מי שלא יהיה, ההודעה תידחה לשבוע הבא כי הודעות על פי החוק שמשרד האוצר לא הסכים לשנות אותו בשום פנים ואופן, הייתם צריכים להמתין עכשיו 21 ימים.
משה גפני: מכיוון שאני החלטתי להילחם במשרד האוצר, ולכל אני מתנגד, אני מביא את זה מיד.
משה גפני: ההודעות הגיעו אתמול ואני מביא את הכול.
משה גפני: כדאי שכשאני מנהל מלחמה עם משרד האוצר, תהיו אתי.
שי חרמש: בכלל כדאי להיות אתך, בלי שום קשר לאוצר.
רבקה לויפר: הפנייה להעברת עודפים מחויבים של משרד הרווחה, בין היתר לפנימיות לילדים בסיכון, לטיפול בילדים בקהילה, לשירותים לנוער עובר חוק ושירותי שיקום לנכים.
משה גפני: ה צ ב ע ה הודעה מספר 23010 – אושרה פה אחד הודעה מספר 23012 –
רבקה לויפר: אותו הדבר.
רבקה לויפר: זה פוצל לשתי פניות מבחינה טכנית.
רבקה לויפר: ה צ ב ע ה הודעה מספר 23012 – אושרה פה אחד הודעה מספר 32016 – אין רפרנט.
רבקה לויפר: הודעה מספר 30006 –
רבקה לויפר: משרד הקליטה.
רבקה לויפר: עודפים מחויבים למשרד הקליטה, לשירותי קליטה לעולים וסיוע בתעסוקה.
משה גפני: מה זה אוכלוסיות ייחודיות?
רבקה לויפר: אלה בעיקר אוכלוסיות רווחה, עולים שזקוקים לסיוע נוסף, ונוער עולה.
משה גפני: ה צ ב ע ה הודעה מספר 30006 – אושרה פה אחד הודעה מספר 29006 –
יאיר אידר: הפנייה היא פניית עודפים בתקציב הרגיל של משרד השיכון.
יאיר אידר: מדובר באמרכלות ובחוזים.
משה גפני: ה צ ב ע ה הודעה מספר 29006 – אושרה פה אחד הודעה מספר 27002 -
רבקה לויפר: עודפים מחויבים של ביטוח לאומי.
רבקה לויפר: זה תקציב קטן.
רבקה לויפר: אלה פערי תקצוב קטנים של חודש דצמבר.
רבקה לויפר: ביטוח לאומי.
רבקה לויפר: השתתפות של משרד האוצר בביטוח לאומי.
רבקה לויפר: אתה שואל מה סעיפי ההשתתפות?
רבקה לויפר: כל הסעיפים.
רבקה לויפר: יש כאן סיוע לנכים.
רבקה לויפר: זה לא משהו ספציפי.
משה גפני: 12 מיליון שקלים.
רבקה לויפר: 12 מיליון מתוך כל התקציב של ביטוח לאומי מועבר בעודפים לא מחויבים.
רבקה לויפר: מדובר בעודפים לא מחויבים של ביטוח לאומי.
רבקה לויפר: זה סכום מאוד קטן ביחס לתקציב של ביטוח לאומי.
משה גפני: אני עם 12 מיליון שקלים הייתי מסתדר מאוד.
משה גפני: זה לא סכום קטן.
רבקה לויפר: התקציב הוא 58 מיליארד.
משה גפני: אני לא יודע מה לעשות עם 58 מיליארד.
רבקה לויפר: אלה עודפים מחויבים שנובעים מפערי התקצוב של חודש דצמבר.
משה גפני: ה צ ב ע ה הודעה מספר 27002 – אושרה פה אחד הודעה מספר 26006 -
אורי גבע: הפנייה נועדה להעברת העודפים המחויבים של המשרד להגנת הסביבה.
אורי גבע: למעשה יש כאן פעילות שוטפת של המשרד בהתאם לחיוב בתקנות המתאימות.
משה גפני: אתה הרפרנט של הגנת הסביבה?
אורי גבע: הוא לא יכול היה להגיע.
משה גפני: אז מאיפה אתה יודע מה זה?
אורי גבע: אני לא יכול לענות על זה.
אורי גבע: נמצאת כאן נציגת המשרד להגנת הסביבה ואולי היא תוכל לעזור.
משה גפני: אם זה לא דחוף, אני אעביר גם את זה ביום הגנת הסביבה.
שירלי ברנע שריקי: אם אפשר להעביר היום, יתרת העודפים המחויבים.
משה גפני: את יודעת מה זה?
שירלי ברנע שריקי: זה בכל תקנה של המשרד.
שירלי ברנע שריקי: אלה עודפים מחויבים.
משה גפני: זה לא בכל התקנות.
משה גפני: יש כאן 48 מיליון שקלים של קרן הניקיון.
משה גפני: היטל ההטמנה.
שירלי ברנע שריקי: זה בגין התחייבויות שאנחנו התחייבנו בשנים קודמות לרשויות מקומיות בעיקר.
משה גפני: ה צ ב ע ה הודעה מספר 26006 – אושרה פה אחד הודעה מספר 25005 –
רבקה לויפר: ניצולי שואה.
רבקה לויפר: שוב, עודפים לא מחויבים.
רבקה לויפר: כאן לגבי הרבה מהסכום מדובר על פרויקט המחשוב של הרשות לניצולי שואה וחלק מהסכום הוא שוב עודפים לא מחויבים של חודש דצמבר.
משה גפני: מחשוב?
משה גפני: איזה מחשוב?
רבקה לויפר: אתה רואה את השמות של התוכניות ובתוך זה יש מחשוב.
משה גפני: 11 מיליון שקלים?
רבקה לויפר: זה כולל גם מחשוב.
משה גפני: כמה המחשוב?
רבקה לויפר: זה צריך להיות שלושה מיליון בתוך הטיפול והשיקום הרפואי של נכי רדיפות הנאצים.
משה גפני: ה צ ב ע ה הודעה מספר 25005 – אושרה פה אחד
שירלי ברנע שריקי: סליחה, יש כאן תיקון לגבי רשימת הישובים.
שירלי ברנע שריקי: ירושלים לא בפנים.
שירלי ברנע שריקי: ירושלים לא הגישה בקשה בנושא הרשויות שמתאימות להפרדה במקור.
משה גפני: עכשיו זה כבר מתחיל להיות בכלל מעניין.
משה גפני: בהתחלה אמרת שירושלים לא בפנים.
שירלי ברנע שריקי: לא אמרתי כלום.
משה גפני: אני אשחזר לך.
מגלי והבה: היא אמרה שהיא תבדוק.
שירלי ברנע שריקי: אמרתי שאני אבדוק.
משה גפני: אני הבנתי שירושלים לא בפנים.
משה גפני: אחרי כן אמרת שירושלים בפנים.
משה גפני: אין לי טענות אליך אבל זה הולך להיות נושא מעניין.
משה גפני: אמרת שירושלים בפנים.
שירלי ברנע שריקי: ועכשיו אני מתקנת ואומרת שהיא לא בפנים.
משה גפני: כל הכבוד לך ואני מודה לך על זה.
משה גפני: אם כן, ירושלים לא בפנים.
שירלי ברנע שריקי: כרגע לא.
משה גפני: עכשיו אמרת עוד דבר, שירושלים גם לא פנתה.
משה גפני: יכול להיות שלדיון בשבוע הבא אני אזמין את ראש עיריית ירושלים לשמוע למה הוא לא פנה.
מגלי והבה: שיבוא.
משה גפני: יחד עם ראש עיריית קריית מלאכי.
מגלי והבה: יחד.
מגלי והבה: אני אומר לך שאנחנו נבדוק את הסוגיה.
משה גפני: מגלי, אני אוהב אותך.
מגלי והבה: גם אני אותך.
יצחק וקנין: אתה מגן עליו?
מגלי והבה: תאמין לי, אני אומר לך שאני יודע את הבעיה אחרת.
יצחק וקנין: עזוב את הבעיה.
יצחק וקנין: האם מותר לו לדבר עם כל הבעיה?
מגלי והבה: אסור לו.
מגלי והבה: אין ויכוח בכלל.
מגלי והבה: אני אתך.
משה גפני: הודעה מספר 24005 –
רועי כפיר: הפנייה נועדה ליתרת העברת עודפים מחויבים, עשרים אחוזים.
רועי כפיר: בעיקר מדובר במבחני תמיכה של קופות חולים.
משה גפני: זה ?
משה גפני: אני לא יכול ללכת נגד ליצמן.
משה גפני: ה צ ב ע ה הודעה מספר 24005 – אושרה פה אחד יש לכם מזל שליצמן הוא סגן שר הבריאות.
יצחק וקנין: אם הוא לא היה ב, הוא היה במקום אחר ואתה היית שם.
מגלי והבה: הוא לא רצה.
משה גפני: הודעה מספר 20015 -
רבקה לויפר: עשרים אחוזים מהעודפים המחויבים של משרד החינוך, בעיקר לצורך שיפוצים בבתי ספר, ציוד לפנימיות, מתנ"סים ופרויקט המחשוב במשרד החינוך.
משה גפני: זאת הודעה גדולה של המשרד.
משה גפני: תסתכלי שוב.
רבקה לויפר: 20015.
רבקה לויפר: 240 מיליון.
משה גפני: הרבה סעיפים.
משה גפני: אלה כמעט כל הסעיפים במשרד.
רבקה לויפר: זה כולל עודפים מחויבים של המשרד.
רבקה לויפר: היתרה של העשרים אחוזים.
רבקה לויפר: אלה שיפוצים, ציוד לפנימיות, מתנ"סים.
רבקה לויפר: זה נמצא בהרבה תקנות.
משה גפני: ה צ ב ע ה הודעה מספר 20015 – אושרה פה אחד הודעה מספר 19012 -
צחי דוד: הפנייה נועדה להעברת עודפי משרד התרבות והספורט.
צחי דוד: עיקר העודפים נובעים מאיגום משאבים שנוצל לקראת סוף שנה שעברה בגין הספורט ומתקנות התמיכה של החודשים האחרונים של השנה.
משה גפני: ה צ ב ע ה הודעה מספר 19012 – אושרה פה אחד הודעה מספר 32019 -
הרצל בן יהושע: כבוד היושב ראש, זאת תמיכה במוצרי יסוד, אבל רציתי לחזור ל-32.
משה גפני: אני לא חוזר.
הרצל בן יהושע: אני מתנצל.
הרצל בן יהושע: הייתי בישיבה אחרת.
משה גפני: אין לי בעיה.
משה גפני: אני רציתי לדחות את זה לשבוע הבא.
משה גפני: על פי החוק זה צריך להמתין 21 ימים אבל אני עושה את זה עכשיו בגלל שאנשים חיכו כאן שעתיים.
משה גפני: הודעה מספר 32019 – אין רפרנט.
משה גפני: הייתי מסיים עכשיו את הישיבה, אבל לא נעים לי מאלה שחיכו הרבה זמן.
משה גפני: הודעה מספר 51003 – אין רפרנט.
משה גפני: הודעה מספר 17007 –
יאיר אידר: הפנייה נועדה להעביר עשרים אחוזים מסך העודפים המחויבים לשנת 2010 לשנת 2011.
משה גפני: תיאום הפעולות בשטחים.
משה גפני: ה צ ב ע ה הודעה מספר 17007 – אושרה פה אחד הודעה מספר 07014 – המשרד לביטחון פנים
יאיר אידר: הפנייה נועדה להעביר עשרים אחוזים מסך העודפים המחויבים משנת 2010 לשנת 2011.
משה גפני: ה צ ב ע ה הודעה מספר 07014 – אושרה פה אחד הודעה מספר 52008 -
יאיר אידר: זה סעיף הפיתוח של המשרד לביטחון פנים.
יאיר אידר: אותו הדבר.
יאיר אידר: העברת עשרים אחוזים משנת 2010 לשנת 2011.
משה גפני: ה צ ב ע ה הודעה מספר 52008 – אושרה פה אחד הודעה מספר 37009 – משרד התיירות
קרן שפר: הפנייה נועדה להעביר את יתרת העודפים משנת 2010 בשיעור של עשרים אחוזים לשנת 2011, לסעיף הרגיל של משרד התיירות.
משה גפני: ה צ ב ע ה הודעה מספר 37009 – אושרה פה אחד הודעה מספר 39006 – משרד התקשורת אין רפרנט.
משה גפני: הודעה מספר 78008 – משרד התיירות
קרן שפר: הפנייה נועדה להעביר את יתרת העודפים בסעיף הפיתוח של משרד התיירות.
משה גפני: ה צ ב ע ה הודעה מספר 78008 – אושרה פה אחד הודעה מספר 32021 -
צחי דוד: הפנייה נועדה להעברת עודפים מפרויקט סבסוד ממירים דיגיטליים, פרויקט ה-DTT, סבסוד הממירים לאוכלוסיות חלשות.
צחי דוד: בעקבות המעבר לשידור דיגיטלי והפסקת הקליטה האנלוגית, המדינה מסבסדת.
משה גפני: אלה הממירים של הטלוויזיה?
צחי דוד: הממירים של הטלוויזיה.
משה גפני: למה הם מסתכלים בטלוויזיה?
משה גפני: שילמדו תורה.
משה גפני: ה צ ב ע ה הודעה מספר 32012 – אושרה פה אחד הודעה מספר 04037 -
צחי דוד: הפנייה נועדה להעביר את עודפי המשרד לשירותי דת.
צחי דוד: עיקר העודפים הם בתקנת פיתוח מבני דת, מקוואות ובתי כנסת.
צחי דוד: חלקם בתקנת מועצות דתיות.
משה גפני: מה זה המשרד לפיתוח הנגב והגליל?
צחי דוד: סליחה, והמשרד לפיתוח הנגב והגליל.
צחי דוד: עיקר הפעילות הוא פרויקטים מתמשכים לפיתוח הנגב והגליל, פרויקט עלה נגב.
צחי דוד: עלה נגב זה מרכז לאוטיסטים.
צחי דוד: יש להם פרויקט במשרד החינוך – כיתות חכמות בנגב ובגליל.
צחי דוד: עודפים של פרויקטים שמעבירים משנה לשנה.
משה גפני: ה צ ב ע ה הודעה מספר 04037 – אושרה פה אחד הודעה מספר 60007 – משרד החינוך
רבקה לויפר: סעיף פיתוח של משרד החינוך מיועד לבינוי כיתות והחלפת גגות אסבסט שאפשר לעשות את זה רק בחופש, בקיץ.
משה גפני: שיפוצי קיץ.
רבקה לויפר: כן.